钦定古今图书集成/理学汇编/学行典/第213卷 > 祝芹〈子永孝〉
## 钦定古今图书集成/理学汇编/学行典/第213卷 > 祝芹〈子永孝〉

按《兖州府志》：“祝芹，字彦学，任衢州府知事，与矿贼战，
屡有功。贼惧，以千金求免，芹怒却之，捕贼愈急。一日，
将弓兵与子永孝巡缉，猝与贼遇，后队不继，顾谓子
曰：‘死矣，吾战汝可逃也’。遂提剑跃马而前，贼四簇刺
之，芹身被重伤。其子见父，急呼号趋赴，父子俱死于
贼。衢人哀之，并立祠焉。”